ai4bharat/Pralekha huggingface dataset:
عملے، عوامی شکایات اور پنشن کی وزارت
ریزرویشن پالیسی
نئی دہلی، 13 فروری 2019/ شمال مشرقی خطے کی ترقی کے وزیر مملکت  وزیراعظم کے دفتر، عملے ، پنشن ، عوامی شکایات، ایٹمی توانائی اور خلا کے وزیر مملکت ڈاکٹر جتیندر سنگھ نے ایک سوال کے تحریری جواب میں آج لوک سبھا کو بتایاکہ کل ہند بنیاد پر کھلے مسابقت کے ذریعہ براہ راست بھرتی کے معاملے میں ہدایات کے مطابق درج فہرست ذاتوں ، درج فہرست قبائل  اور دیگر پسماندہ طبقات  کو بالترتیب 15 فی صد ، 7.5 فی صد اور 27 فی صد کی شرح سے ریزرویشن دیاجاتا ہے۔ کھلی مسابقت کے علاوہ دوسری کل ہند بنیاد پر براہ راست بھرتی کے معاملے میں درج فہرست  کے لئے 16.66 فی صد ، درج فہرست قبائل  کے لئے 7.5 فی صد اور دیگر پسماندہ طبقات  کے لئے 25.84 فی صدریزرویشن مقرر ہے۔
گروپ سی کے لئے براہ راست بھرتی کے معاملے میں عام طور پر ایس سی /ایس ٹی /او بی سی کے لئے مقامی سطح پر یا علاقائی سطح کے امیدواروں کو متوجہ کرنے کے لئے ریزرویشن کا فی صد متعلقہ ریاستوں /مرکز کے زیر انتظام علاقوں میں عام طو ر پر ان کی آبادی کے تناسب کی بنیا دپر مقرر کیا جاتا ہے۔
معذور افراد کے حقوق ایکٹ 2016 کے نفاذ کے ساتھ مرکزی حکومت کے عہدوں کو خدمات کے مقابلے میں مخصوص معذوری کے حامل افراد کو ہر ایک گروپ کے عہدوں یعنی گروپ اے ، بی اور سی میں کیڈر کی صلاحیت میں براہ راست بھرتی کے ذریعہ کل چار فی صد خالی آسامیوں کو پر کیا جاتا ہے۔
سابق فوجی  ضابطہ 1979 کے مطابق جس میں وقتاً فوقتاً ترمیمات کی گئی ہیں ، تمام نیم فوجی دستہ میں اسسٹنٹ کمانڈر کی سطح تک کے عہدوں میں خالی آسامیوں کا دس فی صد  گروپ سی عہدوں میں خالی آسامیوں کا دس فی صد اور گروپ ڈی کے عہدوں پر خالی آسامیوں کا 20 فی صد ، سابق فوجیوں کے لئے ریزرو ہوگا۔
معاشی طور پر کمزور طبقات  سے تعلق رکھنے والے افراد جن کا ایس سی /ایس ٹی اور او بی سی سے متعلق ریزرویشن اسکیم میں احاطہ نہیں ہوتا ہے ان میں حکومت ہند کے غیر فوجی عہدوں اور خدمات میں براہ راست تقرری میں دس فی صد ریزرویشن ملے گا۔
براہ راست بھرتی کے ذریعہ تقرری حاصل کرنے والے ملازمین کی کل تعداد سے متعلق دستیاب اعدادوشمار کے مطابق مرکزی حکومت کی وزارتوں /محکموں میں ایس سی ، ایس ٹی اور او بی سی سے تعلق رکھنے والے صفائی کرمچاریوں کے گریڈ میں اپنی لیاقت کی بنیاد پر منتخب ہونے والے امیدوار بھی شامل ہوں گے۔ وزارتوں/محکموں سے متعلق / ذیلی دفاتر کی تفصیلات یکم جنوری 2014 ، یکم جنوری 2015 اور یکم جنوری 2016 سے متعلق تفصیلات حسب ذیل ہیں۔
|
|
کو
|
|
میزان
|
|
ایس سی
|
|
ایس ٹی
|
|
او بی سی
|
|
دیگر
|
|
01.01.2014
|
|
2044
|
|
484
|
|
173
|
|
710
|
|
677
|
|
01.01.2015
|
|
4959
|
|
899
|
|
358
|
|
1545
|
|
2157
|
|
01.01.2016
|
|
2452
|
|
590
|
|
153
|
|
721
|
|
988
صفائی کرمچاری کے گریڈ میں یکم جنوری 2014 ، یکم جنوری 2015 اور یکم جنوری 2016 کو ایس سی ، ایس ٹی اور او بی سی کی نمائندگی کی کل تعداد سے متعلق دستیاب اعدادوشمار درج ذیل میں دیئے گئے ہیں۔
|
|
کو
|
|
میزان
|
|
ایس سی
|
|
ایس ٹی
|
|
او بی سیٍ
|
|
دیگر
|
|
01.01.2014
|
|
56584
|
|
22343
|
|
3996
|
|
6460
|
|
23785
|
|
01.01.2015
|
|
47812
|
|
20612
|
|
2883
|
|
5859
|
|
18458
|
|
01.01.2016
|
|
48951
|
|
22108
|
|
3379
|
|
7076
|
|
16388
مذکورہ بالا اعدادوشمار میں پورے ملک میں مرکزی حکومت کی وزارتوں/محکموں اور ان سے متعلق نیز ذیلی دفاتر سے متعلق اعدادو شمار کو شامل کیا گیا ہے۔ مذکورہ اعدادوشمار کو ریاستوں کے اعتبار سے نہیں رکھا گیا ہے۔
۔۔۔۔۔۔۔۔۔۔۔
م ن ۔ش س ۔ ج۔
U- 945
(Visitor Counter : 39
مواصلات اور اطلاعاتی ٹیکنالوجی کی وزارت
ڈی او ٹی کوایم ٹو ایم سروس پرووائیڈر/وی ایل اے این /وی پی اے این کنیکٹیویٹی فراہم کنندگان کے لیے 100 رجسٹریشنز موصول ہوئے
محکمہ ٹیلی کمیونیکیشن ، وزارت مواصلات نے اعلان کیا ہے کہ اس نے ایم ٹو ایم سروس پرووائیڈر/وی ایل اے این /وی پی اے این کنیکٹیویٹی پرووائیڈر س کے لیے 100 رجسٹریشن حاصل کیے ہیں۔ ایم ٹو ایم /آئی او ٹی کمیونیکیشن لامحدود توسیع کو فعال کرنے کے علاوہ بہتر آپریشنل کارکردگی ،مصنوعات اور خدمات کے بہتر معیار، منصفانہ اور آزاد فیصلہ سازی، لاگت کی کارکردگی اور بہتر آر او آئی کو وجود بخشے گی۔
ایم ٹو ایم /آئی او ٹی ایکو سسٹم کو مضبوط بنانے اور اس شعبے میں وسیع تر پھیلاؤ اور اختراع کو آسان بنانے کے لیے، ڈی او ٹی نے ایم ٹو ایم سروس فراہم کرنے والوں اور وی ایل اے این /وی پی اے این کنیکٹوٹی فراہم کرنے والوں کے رجسٹریشن کے لیے رہنما خطوط جاری کیے تھے۔کاروبار کرنے کی سہولت اور آسانی پیدا کرنے کے مقصد سے ممکنہ رجسٹریشن کرنے والوں کی مدد کرنے کے لیے، ڈی او ٹی نے اپنے موجودہ سرل سنچار پورٹل پر ایک بہت ہی آسان آن لائن رجسٹریشن کے عمل کے ذریعے مارچ، 22 میں ایم ٹو ایم سروس فراہم کرنے والوں کو جوڑنے کا عمل شروع کیا تھا۔
یہ رجسٹریشن ایم ٹو ایم سروس فراہم کرنے والوں کے لیے مجاز ٹیلی کام لائسنسوں سے وسائل کو محفوظ کرنے، کے واءی سی، ٹریس ایبلٹی اور انکرپشن جیسے مسائل کو حل کرنے کے لیے ایک بڑا اقدام ہوگا۔اس سے ایم ٹو ایم سروس فراہم کرنے والوں کو عالمی سطح پر اپنے کاروبار کو فروغ دینے میں بھی مدد مل سکتی ہے، کیونکہ یہ رجسٹریشن انہیں حکومت ہند کے ساتھ ایک رجسٹرڈ ادارے کے طور پر پہچان دے گی۔ اس کے علاوہ، آن لائن رجسٹریشن ایک ڈیٹا بیس بنائے گا، جسے کنیکٹیویٹی فراہم کرنے والے بغیر لائسنس والے بینڈز میں موثر اسپیکٹرم شیئرنگ کا انتظام کرنے کے لیے استعمال کر سکتے ہیں، جو اعلی کیو او ایس کو حاصل کرنے میں مدد کر سکتا ہے۔ اس رجسٹریشن سے حکومت کو ایم ٹو ایم /آیء او ٹی کے استعمال کے مختلف کیسز کے بارے میں معلومات اکٹھا کرنے میں مدد ملے گی جو ایم ٹو ایم ایس پی کے ذریعے تیار کی جا رہی ہے اور ملک میں ایم ٹو ایم معیار پر مبنی پھیلاؤ کو اپنانے میں بھی اس سے مدد ملے گی۔
ایم ٹو ایم سروس فراہم کرنے والے اور وی ایل اے این /وی پی اے این کنیکٹیویٹی فراہم کرنے والے جنہوں نے ابھی تک رجسٹر نہیں کیا ہے ان سے دوبارہ درخواست کی جاتی ہے کہ وہ ڈی او ٹی کے سرل سنچار پورٹل: https://www.saralsanchar.gov.in کے ذریعے خود کو رجسٹر کریں۔
وزیراعظم کا دفتر
وزیراعظم نریندر مودی نے اترپردیش حکومت کے وزراء کی کونسل کے ساتھ تبادلہ خیال کیا
وزیراعظم جناب نریندر مودی نے اترپردیش حکومت کے وزیروں کے کونسل کے ساتھ بات چیت کی ۔ ا نہوں نے اچھی حکمرانی اور شہریوں کی زندگی مزید آسان بنانے سے متعلق امور پر وسیع تر تبادلہ خیال کیا۔
وزیراعظم نے ٹویٹ کیا:
’’انہوں نے اترپردیش حکومت کے وزیرو ں کی کونسل کے سا تھ تفصیل سے گفتگو کی، ہم نے ا چھی حکمرانی اور شہریوں کی زندگی کو مزید آسان بنانے سے متعلق موضوعات پر وسیع تر تبادلہ خیال کیا۔
وزیراعظم کا دفتر
وزیر اعظم بارہ ستمبر 2022 کو بین الاقوامی ڈیری فیڈریشن عالمی ڈیری کانفرنس کا افتتاح کریں گے
وزیر اعظم جناب نریندر مودی بارہ ستمبر 2022 کو انڈیا ایکسپوسنٹر اینڈ مارٹ گریٹر نوئیڈا میں بین الاقوامی ڈیری فیڈریشن عالمی ڈیری کا نفرنس  کا افتتاح کریں گے۔صبح ساڑھے دس بجے افتتاح کیا جائیگا۔
چار روز تک چلنے والی IDF WDS بارہ سے پندرہ ستمبر تک چلے گی۔یہ ہندوستانی اور عالمی ڈیری فریقوں کا اجتماع ہے جس میں صنعتی اکابرین، ماہرین ، کسان اور پالیسی پلانرز ’’ڈیری- تغذیہ اور روزگار کےلئے‘‘ موضوع پر توجہ مرکو ز کریں گے۔ پچاس ملکوں سے ڈیڑھ ہزار کے قریب شرکاء IDF WDS میں حصہ لیں گے۔ اس طرح کی گزشتہ کانفرنس تقریبا آدھی صدی قبل 1974 میں ہندوستان میں منعقد ہوئی تھی۔
ہندوستان کی ڈیری کی صنعت اس لحاظ سے منفرد ہے کہ یہ امداد باہمی کی طرز پر قائم ہے جس میں چھوٹے اور معمولی ڈیری کسانوں خصوصاً خواتین بااختیار بنتے ہیں۔ وزیر اعظم کے ویژن سے ترغیب لیتے ہوئے حکومت نے ڈیری کے شعبے کی بہتری کے لئے متعدد اقدامات کئے ہیں جن کے نتیجے میں گزشتہ آٹھ برسوں میں دودھ کی پیداوار میں 44 فی صد کا اضافہ ہوا ہے۔ ہندوستان کی ڈیری صنعت پوری دنیا میں دودھ کی پیداوار کا 23 فیصد حصہ فراہم کرتی ہے اور سالانہ 210 ملین ٹن دودھ پیدا کیا جاتا ہے اور آٹھ کروڑ سے زیادہ ڈیری کار کنوں کو بااختیار بناتی ہے۔ اس کی کامیابی کی داستان IDF WDS -2022 میں پیش کی جائے گی ۔ کانفرنس میں ہندوستان کے ڈیری کے کسانوں کو عالمی پیمانے کے متعلقہ طور طریقوں کی معلومات بھی حاصل ہوسکیں گی۔
سماجی انصاف اور تفویض اختیارات کی وزارت
جھارکھنڈ میں معمر شہریوں کی آبادی
مردم شماری 2011 کے مطابق جھارکھنڈ میں معمر شہریوں کی تعداد 2356678 کے بقدر ہے۔ ضلع کے لحاظ سے جھارکھنڈ میں معمر شہریوں کی آبادی کی تفصیلات ضمیمہ۔ Iمیں دی گئی ہے۔
دیہی ترقیات کی وزارت کی اندرا گاندھی نیشنل اولڈ ایج پنشن اسکیم  کے تحت جھارکھنڈ میں مستفیدین کی تعداد 992852 کے بقدر ہے۔ مرکزی حکومت آئی جی این او اے پی ایس کے لیے ریاستوں/ مرکز کے زیر انتظام علاقوں کو سرمایہ فراہم کرتی ہے۔ ریاستوں/ مرکز کے زیر انتظام علاقوں کی حکومتیں اپنے ذریعہ شناخت کیے گئے مستفیدین کو پنشن/مالی تعاون فراہم کرتی ہیں۔ مرکزی حکومت ریاستوں میں ضلع/بلاک/ گاؤں کے لحاظ سے پنشن / مالی تعاون کی فراہمی سے متعلق اعداد وشمار کا ریکارڈ نہیں رکھتی ہے۔
سماجی انصاف اور تفویض اختیارات کا محکمہ معمر شہریوں کی قیام گاہوں  کو چلانے اور ان کے رکھ رکھاؤ کے لیے، معمر شہریوں کے لیے مربوط پروگرام  کےتحت غیرسرکاری تنظیموں / درج رجسٹر سوسائٹیوں/ ٹرسٹ/ پنچایتی راج اداروں / شہری مقامی انجمنوں  جیسی نفاذ کاری تنظیموں  کو امدادی عطیہ کی شکل میں مالی تعاون فراہم کرتا ہے۔ آئی پی ایس آر سی کے تحت جھارکھنڈ میں معمر شہریوں کی دو قیام گاہیں موجود ہیں- جن میں سے ایک ضلع پوربی سنگھ بھوم اور دوسری ضلع دیوگھر میں واقع ہے۔
آئی پی ایس آر سی کے تحت مستفیدمعمر شہریوں کو مفت پناہ گاہ، صحتی سہولتیں، تغذیائی امداد، تفریحی سہولتیں، وغیرہ فراہم کرائی جاتی ہیں۔ اولڈ ایج پنشن آئی جی این او اے پی ایس کے تحت خط افلاس سے نیچے  زندگی بسر کرنے والے معمر شہریوں کو فراہم کرائی جاتی ہے۔ راشٹریہ وَیوشری یوجنا  کے تحت خط افلاس سے نیچے زندگی بسر کرنے والے معمر شہریوں کو کیمپ لگاکر مفت امدادی آلات فراہم کرائے جاتے ہیں۔ جھارکھنڈ میں اب تک منعقد ہوئے کیمپوں کی تفصیلات ضمیمہ۔II میں فراہم کی گئی ہے۔
ریلوے کی وزارت
دویانگ جن ؍ وہیل چیئر والے مسافروں کیلئے ریلویز کے اقدامات
ضرورتمند مسافروں کے لئے ٹرین پر چڑھنے اور اترنےکی سہولت کے لئے وزارت ریلویز نے درج ذیل اقدامات کئے ہیں:
1.ہندوستانی ریلویز نے معذور افراد کے لئے مخصوص کوچ بنانے والی فیکٹری ، کے ڈیزائن کردہ سکنڈ کلاس نیز لگیج نیز گارڈ وین اور معذوروں کے لئے آسانی والے کمپارٹمنٹ کوچوں کو شامل کیا ہے۔
یہ کوچ دویانگ جن ؍ وہیل چیئر والے مسافروں کی ضرورتوں کو دھیان میں رکھتے ہوئے مناسب طور سے ڈیزائن کئے گئے ہیں اور ان کی سہولت والے بیت الخلاء بنائے گئے ہیں۔ ان کوچوں میں داخلے کے زیادہ بڑے دروازے، زیادہ چوڑی برتھ اور نسبتاً بڑے کمپارٹمنٹ، بڑے بیت الخلاء اور بیت الخلاء کے بڑے دروازے ہیں۔ بیت الخلاء کے اندر سہارا دینے والے اضافی راڈ لگائے گئے ہیں اور واش بیسن اور آئینہ کم اونچائی پر لگائے گئے ہیں۔ اس بات کی کوشش کی گئی ہے کہ ہر میل ؍ ایکسپریس ٹرین میں کم از کم ایک کوچ اس طرح کا ضرور شامل کیا جائے۔
2.اس کے علاوہ پیداواری یونٹوں میں ایل ایچ بی سکنڈ لگیج، گارڈ اور دویانگ کمپارٹمنٹ  طرز کی کوچیں تیار کرنے کا کام شروع ہو گیا ہے۔ ان کوچوں میں وہیل چیئر کے داخلے کی آسانی کے لئے چوڑے دروازے، چوڑے سلیپنگ برتھ، وہیل چیئر کےداخلے کے لئے چوڑے دروازے اور وہیل چیئر کے لئے لاک سسٹم موجود ہے۔ چوڑے دروازے کا وسیع بیت الخلاء بھی اس میں شامل ہے۔
3. مزید یہ کہ تمام پیداواری یونٹوں کو ہدایت دی گئی ہے کہ نئی تیار تمام کوچوں میں 920 ایم ایم چوڑے دروازے کوچ کی دونوں طرف کی جائیں۔
یہ اطلاع ریلویز، مواصلات اور الیکٹرانکس اور اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک تحریری جواب میں دی۔
سٹرک ٹرانسپورٹ اور شاہراہوں کی وزارت
گاڑیوں کو اسکریپ کرنے سے متعلق پالیسی میں ترغیبات اور حوصلہ شکنی شامل کی گئی ہے جسے نوٹیفائی کر دیا گیا ہے
نئی دہلی، 05 اکتوبر، 2021 / گاڑیوں کو اسکریپ کرنے کی پالیسی میں یہ تجویز رکھی گئی ہے کہ کچھ ترغیبات اور حوصلہ شکنی کے نکات شامل کیے جائیں تاکہ گاڑی مالکان پر اس بات کے لیے زور دیا جا سکے کہ وہ پرانی اور آلودگی پھیلانے والی گاڑیوں کو ترک کریں جن کی زیادہ دیکھ بھال کرنی پڑتی ہے اور ان میں ایندھن کا خرچ بھی زیادہ آتا ہے۔
اس سلسلے میں سڑک ٹرانسپورٹ اور شاہراہوں کی وزارت نے ایک جی ایس آر نوٹیفکیشن 714  مورخہ 04.10.2021 کو جاری کیا ہے۔ یہ نوٹیفکیشن گزٹ آف انڈیا میں جاری کیا گیا ہے جو یکم اپریل 2022 سے نافذ العمل ہو جائے گا۔ تفصیلات مندرجہ ذیل ہیں :
الف۔ ایک ترغیب کے طور پر کسی ایسی نئی گاڑی کے لیے رجسٹریشن کا سرٹیفکیٹ کی فیس معاف کر دی جائے گی جو سرٹیفکیٹ آف ڈیپازٹ کی اتھارٹی کے ایوض خریدی گئی ہو۔ یہ سرٹیفکیٹ جس گاڑی کو اسکریپ کیا جا رہا ہے اس کے لیے گاڑی کو اسکریپ کرنے کا کوئی رجسٹرڈ مرکز جاری کرے گا۔
ب۔ حوصلہ شکنی کے طور پر مندرجہ ذیل اقدام ہوں گے :
- 15 سال سے زیادہ پرانی موٹر گاڑیوں کے لیے فٹنس ٹیسٹ اور فٹنس سرٹیفکیٹ کی تجدید کے لیے فیس میں اضاف کیا گیا ہے
- 15 سال سے زیادہ پرانی ٹرانسپورٹ گاڑیوں کے لیے فٹنس سرٹیفکیٹ فیس میں اضافہ کیا گیا ہے اور
- 15 سال سے زیادہ پرانی ذاتی گاڑیوں  کے لیے دوبارہ رجسٹریشن فیس میں اضافہ کیا گیا ہے
گزٹ نوٹیفکیشن دیکھنے کے لیے یہاں کلک کریں
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
05.10.2021
U –9742
(Visitor Counter : 171
بھارت کا مسابقتی کمیشن
سی سی آئی نے جنرالی پارٹیسپیشنس نیدر لینڈز این وی کی طرف سے فیوچر جنرالی انڈیا انشورنس کمپنی لمٹیڈ میں ایکویٹی حصص کے حصول کی منظوری دی
ہندوستان کے مسابقتی کمیشن  نے فیوچر جنرالی انڈیا انشورنس کمپنی لمیٹڈ میں جنرالی پارٹیسیپشن نیدرلینڈز این وی . میں ایکویٹی حصص کے حصول کو منظوری دی ہے۔
جنرالی پارٹیسپیشنس نیدرلینڈز این وی ایسّیکیورے زائنی جنرالی ایس پی اےکی مکمل ملکیتی ذیلی کمپنی ہے، جو کہ جنرالی گروپ آف کمپنیز کی مکمل طور پر سرپرست کمپنی ہے۔ جنرالی گروپ ایک عالمی بیمہ فراہم کنندہ ہے اور ہندوستان میں عام بیمہ صنعت میں ایف جی آئی آئی سی کے ذریعے موجود ہے۔
فیوچر جنرالی انڈیا انشورنس کمپنی لمٹیڈ ایک عام بیمہ کمپنی ہے جو ہندوستان میں غیر حیاتیاتی یا عام بیمہ خدمات کی فراہمی میں مصروف ہے۔
مجوزہ مرقع جی پی این کے ذریعے ایف جی آئی آئی سی کے حصص کے حصول سے متعلق ہے، جو ایف جی آئی آئی سی کا ایک موجودہ شیئر ہولڈر ہے۔جی پی این ایف جی آئی آئی سی کے ایکویٹی شیئر کیپٹل کا تقریباً 25فیصد حاصل کرنے کی تجویز کرتا ہے،جو فیوچر انٹرپرائزز لمیٹڈ کے پاس ہے، جس کے نتیجے کے طور پر ایف جی آئی آئی سی میں جی پی این کی مجموعی  شیئر ہولڈنگ 49فیصد سے بڑھ کر تقریباً 74فیصد ہو جائے گی۔
سی سی آئی کے تفصیلی حکم بعد میں آئے گا۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہا ہے کہ بھارت میں شاہراہوں سے متصل علاقے میں مویشیوں کو روکنے کے لئے باہوبلی باڑ کے نفاذ کا منصوبہ تیار کیا جارہا ہے تاکہ مویشیوں کو سڑک پار کرنے سے روکا جاسکے
سڑک ٹرانسپورٹ اور شاہراہوں کے مرکزی وزیر جناب نتن گڈکری نے سلسلے وار ٹویٹس میں کہاہے کہ ہم بھارت میں شاہراہوں کے ساتھ باہو بلی مویشیوں کی باڑ کونافذ کرنے کا منصوبہ بنا رہے ہیں تاکہ مویشیوں کو سڑک پار کرنے اور انہیں خطرناک حادثات کا سبب بننے سے روکا جا سکے جس کے نتیجے میں انسانی جانوں کا ضیاع ہوتا ہے۔
جناب گڈکری نے کہا کہ یہ باڑ 1.20 میٹر اونچی ہوگی اور اسے این ایچ-30 کے سیکشن 23 پر ایک جامع حل کے طور پر نصب کیا جائے گا۔ انہوں نے کہا کہ عزت مآب وزیر اعظم نریندر مودی جی کے چھتیس گڑھ کے دورے سے قبل اس باڑ کو لگایا جائے گاجو ایک نمائش کے طور پر کام کرے گا۔
وزیر موصوف نے کہا کہ مویشیوں کے لئے یہ باڑبانس کا استعمال کرتے ہوئے بنائی گئی ہے جوکہ مکمل طو ر سے موثر اور ماحول دوست ہے۔انہوں نے کہا کہ اس بانس پر کریوسوٹ آئل لگایا جاتا ہے اور اس کی ایچ ڈی پی ای کے ساتھ ملمع کاری کی جاتی ہے ، جس سے یہ اسٹیل کا ایک مضبوط متبادل بن جاتا ہے۔انہوں نے مزید کہا کہ درجہ بندی کے اعتبار سے آگ سے محفوظ رہنے کی اس باڑ کی صلاحیت پہلے نمبر کی ہے ، جو حفاظت کو یقینی بناتی ہے، اور آتم نربھر بھارت کے اصولوں کے عین مطابق ہے جس کا مقصد تمام شاہراہوں کو پائیدار بنانا اور جنگلی جانوروں اور مویشیوں کو پہنچنے والے نقصان کو کم سے کم کرنا ہے۔
بھارتی چناؤ کمیشن
سروس ووٹرچناؤ کے قریبی مقابلوںمیں اہم کردار اد ا کرسکتے ہیں
اتراکھنڈ میں سروس ووٹروں کی خاطر خواہ تعداد
نئی دہلی09 اپریل ۔لوک سبھا چناؤ 2019 میں رائے دہندگان کے مختلف حلقوں کے ساتھ ساتھ سروس ووٹروں کا جوش وخروش بھی قابل دیدہوگا۔ الیکشن کمیشن کی ویب سائٹ کے اعداد وشمار کے مطابق اس سال 16لاکھ 62 ہزار 993 سروس ووٹر س نے فہرست رائے دہندگان میں اپنا اندراج کرایا ہے۔ جبکہ سال 2014 کے لوک سبھا چناؤ میں 13 لاکھ 27 ہزار 627 سروس ووٹروں نے فہرست رائے دہندگان میں اپنا اندراج کرایا تھا ، جہاں اترپردیش ، بہار اور راجستھان جیسی ریاستوںمیں سروس ووٹروںکی خاصی تعدادموجودہیں ،وہیں اتراکھنڈ میں بھی 88 ہزار 600 سروس ووٹر س کا اندرا ج موجود ہے ۔ اس میں گڑھوال پارلیمانی حلقے میں سروس ووٹروںکی تعداد سب سے زیادہ ہے ۔ جبکہ ریاست کے دیگر پارلیمانی حلقوںمیں سروس ووٹروں کی تعداد سال 2004 سے اب تک گڑھوال کے پارلیمانی حلقے کے مقابلے کم رہی ہے ۔
سروس ووٹروں کی تعداد میں یہ اضافہ ریاست کی فہرست رائے دہندگان کے جائزے کے دوران ریاست کے زیادہ سے زیادہ سروس ووٹروں کے اندراج کی کوششوں کا نتیجہ ہے ۔
ریاست کے سروس ووٹر موجودہ پارلیمانی چناؤ کے ان حلقوں میں اہم کردار ادا کرسکتے ہیں ، جہاں امیدواروںکا مقابلہ قریبی اور کانٹے کا ہے۔ ان سروس ووٹروںمیں حکومت ہند کی مسلح افواج کے جوان ریاست کی مسلح پولیس کے جوان اور حکومت ہند کے وہ ملازمین شامل ہیں جو بیرون ملک ملازمت کررہے ہیں ۔ موجودہ انتظامات کے مطابق ہندوستانی فوج ، بحریہ ،فضائیہ ، بارڈر روڈ آرگنائزیشن ، بی ایس ایف ، آئی ٹی بی پی ، آسا م رائفل ، این ایس جی ،سی آر پی ایف ،سی آئی ایس ایف اور ایس ایس بی کے جوان ریاست کی فہرست رائے دہندگان میں سروس ووٹر کی حیثیت سے اندراج کے اہل ہیں ۔
سروس ووٹر اپنے حق رائے دہندگی کا استعمال ووٹ دینے کے متبادل طریقے سے بھی کرسکتا ہے ۔ یعنی سروس ووٹر الیکشن کمیشن کی ویب سائٹ پر موجود فارم نمبر 13 پر ریٹرننگ آفیسر کو درخواست دے کر متبادل طریقے سےاپنے حق رائے دہندگی کا استعمال کرسکیں گے ۔اس کے ساتھ ہی کمیشن نے سروس ووٹروںکی امداد کے لئے ایک سروس پورٹل بھی شروع کیا ہے اورچناؤ سے متعلق زیادہ سے زیادہ معلومات : www.servicevoter.nic.in. سروس ووٹر سے حاصل کی جاسکتی ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1807
(Visitor Counter : 46
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران کم سے کم امدادی قیمت  کارروائیاں
نئی دلی،28؍نومبر2020: جاری خریف مارکیٹنگ سیزن 21-2020 کے دوران حکومت اپنی موجودہ کم سے کم امدادی قیمت  کی اسکیموں کے مطابق کسانوں سے اپنی ایم ایس پی پر خریف سیزن 21-2020 کی فصلوں کی خریداری جاری رکھے ہوئے ہے۔
پنجاب ، ہریانہ ،اترپردیش ، تلنگانہ ،اتراکھنڈ ،تمل ناڈو ، چنڈی گڑھ ، جموں وکشمیر ، کیرالہ ، گجرات اور آندھرا پردیش،اڑیشہ اورماراشٹر کی ریاستوں اور مرکزکے زیر انتظام علاقوں میں خریف 21-2020 کے لئے دھان کی خریداری خوش اسلوبی سے جاری ہے ۔27نومبر 2020 تک دھان کی 313.25 لاکھ میٹرک ٹن سے زیادہ کی خریداری کی گئی،جبکہ پچھلے سال اسی مدت کے دوران 264.32 لاکھ میٹرک ٹن کی خریداری کی گئی تھی۔اس طرح پچھلے سال کے مقابلے اس سال خریداری میں 18.51 فیصد کا اضافہ ہوا ہے۔کل 313.25 لاکھ میٹرک ٹن کی خریداری میں سے اکیلے پنجاب نے 202.70 لاکھ میٹرک ٹن کی خریداری کی، جو کل خریداری کا 64.71 فیصدہے۔
59142.08کروڑروپے کی کم از کم امدادی قیمت  کی مالیت کےساتھ جاری خریف مارکیٹنگ سیزن کے دوران خریداری کی کارروائیوں سے تقریباََ 28.95 لاکھ کسانوں کو پہلے ہی فائدہ ہوا ہے۔
مزید برآں ریاستوں سے ملنے والی تجاویز کی بنیاد پر تمل ناڈو ،کرناٹک ،مہاراشٹر ،تلنگانہ ، گجرات ، ہریانہ ،اترپردیش ،اڑیشہ ،راجستھان اور آندھر ا پردیش ریاستوں کے لئے خریف مارکیٹنگ سیزن 2020 کے لئے دالوں اور تلہن کی 45.24 لاکھ میٹرک ٹن کی خریداری کے لئے قیمت امدادی اسکیم  کے تحت منظوری دی گئی ۔اس کے علاوہ آندھرا پردیش ،کرناٹک ،تمل ناڈو اور کیرالہ کی ریاستوں کے لئے 1.23 لاکھ میٹرک ٹن کوپرا، کی خریداری کے لئے بھی منظوری دی گئی۔ دیگر ریاستوں اور مرکز کے زیر انتظام علاقوں کے لئے بھی اسی وقت منظوری دی جائے گی، جب پی ایس ایس کے تحت دالوں،تلہن اور کوپرا کی خریداری کے لئے تجاویز موصول ہوں گی۔21-2020 کے لئے اندراج شدہ کسانوں سے براہ راست نوٹیفائڈ ایم ایس پی پر ان فصلوں کی سرکاری خرید کی جاسکتی ہے۔البتہ اگر مارکیٹ کے ریٹ کٹائی کی مدت کے دوران متعلقہ ریاستوں نیز مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری ریاست کی نامزد خریداری کی ایجنسیوں کے توسط سے مرکزی نوڈل ایجنسیوں کے ذریعہ کی جائے گی۔
27 نومبر 2020 تک حکومت نے اپنی نوڈل ایجنسیوں کے ذریعہ 513.62کروڑروپے کی ایم ایس پی قدر کے ساتھ 95318.50 میٹرک ٹن مونگ،اڑد، مونگ پھلی اور سویابین کی خریداری کی، جس سے تمل ناڈو ، مہاراشٹر ، گجرات ، ہریانہ اور راجستھان میں 54891 کسانوں کو فائدہ ہوا ۔
اسی دوران 52.40 کروڑروپے کی ایم ایس پی ویلیو کے ساتھ 5089 میٹرک ٹن کوپرا کی خریداری کی گئی ،جس سے کرناٹک اورتمل ناڈو میں 3961 کسانوں کو فائدہوا ۔ یہ خریداری 27 نومبر 2020 تک کی گئی تھی، جبکہ پچھلے سال اسی مدت کے دوران 293.34 میٹرک ٹن کوپرے کی خریداری کی گئی تھی۔جہاں تک کوپرا اور اڑد کا تعلق ہے ، ان کے ریٹ بڑی پیداواری ریاستوں میں سے اکثر میں ایم ایس پی سے زیادہ ہورہے ہیں۔ متعلقہ ریاستیں اور مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں ،جس کا فیصلہ خریف کی دالوں اورتلہن کی آمد کی بنیاد پرمتعلقہ ریاستوں کے ذریعہ کیا گیا ہے ۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھر ا پردیش، اڈیشہ اور کرناٹک میں ایم ایس پی کے تحت کپاس کے بیجوں کی خریداری کا عمل خوش اسلوبی سے جاری ہے ۔ 27 نومبر 2020 تک 2762824 کپاس کی گانٹھو ں کی خریداری کی گئی جس کی قیمت 8127.83 کروڑروپے ہے، اس سے 556081 کسانوں کوفائدہ ہوا۔
ریلوے کی وزارت
خوانچہ فروشوں کی کانفرنس2019تیس اگست2019 کو لکھنؤ میں منعقد ہوگی جس میں ریلوے کے سیکٹر میں کاروبار کے وسیع مواقع کو اجاگر کیا جائے گا
کانفرنس میں شرکت کے لئے کوئی فیس نہیں
نئی دہلی،28؍ اگست، بھارتی ریلوے کی تحقیقی شاخ ، ریسرچ ڈیزائن اینڈ اسٹینڈرس آرگنائزیشن  ریلوے سیکٹر میں کاروبار کے وسیع مواقع کو اجاگر کرنے کی خاطر ایک اہم قدم اٹھاتے ہوئے آر ڈی ایس او نے 30 اگست 2019 کو لکھنؤ میں خوانچہ فروشوں کی ایک خصوصی وسیع کانفرنس کا انعقاد کررہی ہے۔ ریلوے سپلائی چین میں شریک ہونے کے لئے ان کی ہمت افزائی کی خاطر ملک بھر کی صنعتوں کو اس میں مدعو کیا گیا ہے۔ اس کانفرنس میں شرکت کے لئے کوئی فیس مقرر نہیں کی گئی ہے تاکہ وسیع تر شرکت کو یقینی بنایا جاسکے۔ حکومت ہند کے میک ان انڈیا پروگرام کے خطوط پر آر ڈی ایس او اس طرح کی میٹنگوں اور دیگر اقدامات کے ذریعے بھارتی صنعت تک رسائی کی کوششیں کررہی ہے تاکہ وہ قومی تعمیر میں سرگرم ساجھیدار بن سکیں۔
کانفرنس میں خصوصی توجہ آر ڈی ایس او کے کنٹرول والی اشیاء پر مرکوز ہوگی ، جن کے لئے آر ڈی ایس او کے منظور شدہ تین سے بھی کم خوانچہ فروش ہیں۔ اس فہرست کو آر ڈی ایس او کی ویب سائٹ: www.rdso.indianrailways.gov.inاپ لوڈ کیا گیا ہے۔
کانفرنس کے دوران آر ڈی ایس او ’’کاروبار میں آسانی میں اضافہ‘‘ پر تفصیلات پیش کریں گے۔ کانفرنس میں ایک دوسرے کے ساتھ براہ راست بات چیت اور آر ڈی ایس او کے ساتھ صنعت کے تبادلہ خیال کے لئے ایک پلیٹ فارم دستیاب ہوگا ۔ کانفرنس کے مقام پر آر ڈی ایس او کی منتخبہ اشیاء کا ڈسپلے کیا جائے گا۔
خوانچہ فروشوں کی کانفرنس کے بارے میں وسیع تر معلومات کو عام کرنے کے لئے مندرجہ ذیل اقدامات کئے گئے ہیں:
- کانفرنس کے بارے میں معلومات صنعتی اداروں جیسے فکی ، سی آئی آئی ، ایسو چیم ، آئی ای ای ایم اے وغیرہ کو فراہم کی گئی ہیں تاکہ کانفرنس میں صنعتوں کی شرکت کے لئے دعوت اور معلومات کو عام کیا جاسکے۔
- زونل ریلوے کے جنرل مینجروں اور پی سی ایم ایم اور پی یوز سے درخواست کی گئی ہے کہ وہ اس کے بارے میں امکانی خوانچہ فروشوں کو معلومات فراہم کریں اور ان کی شرکت کی حوصلہ افزائی کریں۔ زونل ریلوے اور ڈیژن کے دفاتر میں کانفرنس کے بارے میں پوسٹر اور دیگر اشتہارات لگائے گئے ہیں۔
یہ بات قابل ذکر ہے کہ آر ڈی ایس او نے پہلے ہی خوانچہ فروشوں کو اپنے کنٹرول والی اشیاء کے لئے رجسٹریشن کرانے کی ہمت افزائی کے اقدامات کئے ہیں۔ مثال کے طور پر تین وسائل سے کم والی اشیاء کے رجسٹریشن فیس کو 150000 روپے سے کم کرکے بہت چھوٹی اور چھوٹی صنعتوں کے لئے 10000 روپے اور دیگر کے لئے 250000 روپے سے گھٹاکر 50000 روپے کردئے گئے ہیں۔ اس کے علاوہ مصنوعات کی ٹیسٹنگ کی فیس بھی آر ڈی ایس او کے ذریعے برداشت کئے جائیں گے۔
۔۔۔۔۔۔۔۔۔۔۔۔۔۔۔
U-3892
(Visitor Counter : 102
وزارت خزانہ
مرکزی سرکاری سیکٹر کی کمپنیوں  پر ایم ایس ایم ای کے بقایہ جات
نئی دلّی ، 16 مئی /وزارتِ خزانہ کے اخراجات کا محکمہ 32 اعلیٰ مہا رتن اور نو رتن مرکزی سرکاری سیکٹر کی کمپنیوں  کے اخراجات اور دیگر کمپنیوں ، خاص طور پر ایم ایس ایم ای کے اگست ، 2019 ء سے بقایہ جات کا جائزہ لینے کے لئے ماہانہ بنیاد پر نگرانی کرتا ہے ۔
اس بات کی واضح ہدایات دی گئی ہیں کہ سی پی ایس ایز کو یہ بات یقینی بنانی چاہیئے کہ وہ اپنی سرمایہ کاری کے سلسلے میں تمام ادائیگیاں پوری کریں ۔ ایم ایس ایم ایز کے بقایہ جات کی ادائیگی کے لئے خاص کوششیں کی جانی چاہئیں اور ایم ایس ایم ای کے محکمے کے پورٹل سَمادھان پر موجود معاملات کو حل کیا جانا چاہیئے ۔ سکریٹری  نے اپریل ، 2020 ء کے آخری ہفتے میں وزارتوں اور محکموں کے سکریٹریوں کو مراسلہ بھیجا تھا ، جس میں اُن سے کہا گیا تھا کہ وہ سی پی ایس ایز کے بقایہ جات کی باقاعدگی سے نگرانی کریں ۔
سرکاری سیکٹر کی خریداری ملک میں جی ڈی پی کا 20 سے 22 فی صد تک کی جاتی ہے ۔ اسی طرح سی پی ایس ایز کا لین دین مجموعی گھریلو پیداوار  کا ، موجودہ قیمت پر تقریباً 15 سے 16 فی صد تک ہوتا ہے ۔ حکومت چاہتی ہے کہ سی پی ایس ایز جی ڈی پی میں اپنے تعاون کو دوگنا کریں اور یہ براہ راست اور بالواسطہ ٹیکس کے بعد مرکز کے لئے مالیہ کے حصول کا تیسرا سب سے بڑا ذریعہ بنے ۔ سی پی ایس ایز کو ملک کے درآمدات کے بل کو کم کرنے کی کوشش کرنی چاہیئے اور بھارت کی عالمی اسٹریٹیجک رسائی کو 2022 ء تک توسیع دینے کی کوشش کی جانی چاہیئے ۔
خزانے اور کارپوریٹ امور کی مرکزی وزیر محترمہ نرملا سیتا رمن کی ستمبر ، 2019 ء میں سی پی ایس ایز کے اعلیٰ عہدیداروں کے ساتھ ہوئی میٹنگ اور اخراجات کے محکمے کی مسلسل نگرانی کی وجہ سے سی پی ایس ایز نے عام طور پر دیگر کمپنیوں اور خاص طور پر ایم ایس ایم ای کے فروخت کاروں کے لئے اپنی ادائیگی کے وقت کو قابلِ قدر حد تک کم کر دیا ہے ۔
31 مارچ ، 2020 ء کو سی پی ایس ایز سے حاصل اعداد و شمار سے ظاہر ہوتا ہے کہ اُن پر یکم مارچ ، 2020 ء تک ایم ایس ایم ایز کے 775.76 کروڑ روپئے کے بقایہ جات تھے ۔ مہینے کے دوران 2730.46 کروڑ روپئے کے بل موصول ہوئے اور 31 مارچ ، 2020 ء تک کل 2813.39 کروڑ روپئے کی ادائیگی کی گئی ۔ اپریل ، 2020 ء کے مہینے میں 1598.27 کروڑ روپئے کے بل موصول ہوئے اور سی پی ایس ایز نے 1785.78 کروڑ روپئے کی ادائیگی کی اور اس طرح ایم ایس ایم ای کے 512.34 روپئے کے بقایہ جات رہے ۔ قابلِ ذکر ہے کہ زیادہ تر بل اپریل کے آخری ہفتے میں موصول ہوئے ہیں اور یہ ادائیگی کے مرحلے میں ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No.2551
(Visitor Counter : 124